CELEX: 32022R0682
Language: sk
Date: 2022-02-25 00:00:00
Title: Delegované nariadenie Komisie (EÚ) 2022/682 z 25. februára 2022, ktorým sa mení nariadenie Európskeho parlamentu a Rady (EÚ) 2018/196, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických

29.4.2022   
               
               
                  SK
               
               
                  Úradný vestník Európskej únie
               
               
                  L 126/4
               
            
         DELEGOVANÉ NARIADENIE KOMISIE (EÚ) 2022/682
         z 25. februára 2022,
         ktorým sa mení nariadenie Európskeho parlamentu a Rady (EÚ) 2018/196, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/196 zo 7. februára 2018, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických (1), a najmä na jeho článok 3 ods. 3,
         keďže:
         
                     (1)
                  
                  
                     Keďže Spojené štáty americké nezosúladili zákon o kompenzácii pokračujúceho dumpingu a subvencií (ďalej len „ZKPDS“) so svojimi záväzkami vyplývajúcimi z dohôd Svetovej obchodnej organizácie (ďalej len „WTO“), v súlade s nariadením (EÚ) 2018/196 sa na dovoz určitých výrobkov s pôvodom zo Spojených štátov amerických uložilo dodatočné valorické clo vo výške 4,3 %. V súlade s povolením WTO pozastaviť uplatňovanie koncesií na Spojené štáty americké Komisia každý rok upravuje úroveň pozastavenia na úroveň zrušenia alebo zmenšenia výhod, ktoré v danom čase ZKPDS spôsobí Únii. V roku 2021 sa úroveň pozastavenia upravila na dodatočné valorické clo vo výške 0,1 % a nariadenie (EÚ) 2018/196 sa zodpovedajúcim spôsobom zmenilo (2).
                  
               
                     (2)
                  
                  
                     Sumy vyplatené na základe ZKPDS za posledný rok, za ktorý sú k dispozícii údaje, sa týkajú rozdelenia antidumpingových a vyrovnávacích ciel vybraných počas rozpočtového roka 2020 (od 1. októbra 2020 do 30. septembra 2021). Na základe údajov uverejnených Úradom Spojených štátov amerických na ochranu colného priestoru a hraníc (United States‘ Customs and Border Protection) sa úroveň zrušenia alebo zmenšenia výhod spôsobeného Únii vypočítala na sumu 3 095,94 USD.
                  
               
                     (3)
                  
                  
                     Úroveň zrušenia alebo zmenšenia výhod a následného pozastavenia sa znížila. Úroveň pozastavenia sa však nemôže upraviť na úroveň zrušenia alebo zmenšenia výhod doplnením výrobkov do zoznamu v prílohe I k nariadeniu (EÚ) 2018/196 alebo ich odobratím z uvedeného zoznamu. V dôsledku toho by Komisia mala v súlade s článkom 3 ods. 1 písm. e) uvedeného nariadenia zachovať zoznam výrobkov v prílohe I nezmenený a zmeniť sadzbu dodatočného cla s cieľom upraviť úroveň pozastavenia na úroveň zrušenia alebo zmenšenia výhod. Štyri výrobky uvedené v prílohe I by preto mali zostať na zozname a sadzba dodatočného dovozného cla by sa mala zmeniť a stanoviť na 0,001 %.
                  
               
                     (4)
                  
                  
                     Účinok uplatňovania dodatočného valorického dovozného cla na úrovni 0,001 % na dovoz výrobkov zo Spojených štátov amerických uvedených v prílohe I predstavuje za jeden rok hodnotu obchodu, ktorá nepresahuje 3 095,94 USD.
                  
               
                     (5)
                  
                  
                     S cieľom zabezpečiť, aby pri uplatňovaní zmenenej sadzby dodatočného dovozného cla nedošlo k odkladu, by toto nariadenie malo nadobudnúť účinnosť dňom jeho uverejnenia.
                  
               
                     (6)
                  
                  
                     Nariadenie (EÚ) 2018/196 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Článok 2 nariadenia (EÚ) 2018/196 sa nahrádza takto:
            
               
                  „Článok 2
                  Na výrobky s pôvodom zo Spojených štátov uvedené v zozname v prílohe I k tomuto nariadeniu sa ku clu uplatniteľnému podľa nariadenia Európskeho parlamentu a Rady (EÚ) č. 952/2013 (*1) ukladá dodatočné valorické clo vo výške 0,001 %.
               
            
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. mája 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 44, 16.2.2018, s. 1.
         
            (2)  Delegované nariadenie Komisie (EÚ) 2021/704 z 26. februára 2021, ktorým sa mení nariadenie Európskeho parlamentu a Rady (EÚ) 2018/196, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických (Ú. v. EÚ L 146, 29.4.2021, s. 70).
      
      
         
            PRÍLOHA
            
               
                  
                     „PRÍLOHA I
                     Výrobky, na ktoré sa uplatnia dodatočné dovozné clá, sa určia podľa ich osemmiestnych číselných znakov KN. Opis výrobkov zatriedených do týchto číselných znakov možno nájsť v prílohe I k nariadeniu Rady (EHS) č. 2658/87 (1).
                     
                                 0710 40 00 
                              
                              
                                  
                              
                           
                                 Ex90031900 
                              
                              
                                 ‚rámy a obruby zo základného kovu‘
                              
                           
                                 8705 10 00 
                              
                              
                                  
                              
                           
                                 6204 62 31 
                              
                              
                                  
                              
                           
               “
            
               (1)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).